En mandlig bilist blev lørdag eftermiddag dræbt i en voldsom soloulykke i en rundkørslen syd for Aabybro.

Manden fra Thisted kom klokken 14.20 kørende på Aalborgvej, da han mistede herredømmet over sin bil. - Formentlig på grund af al for høj fart, siger vagtchefen hos Nordjyllands Politi. Bilen kørte over nogle små bakketoppe i en rundkørsel og fløj derefter op mod 60 meter ind på en mark, hvor den endte på taget. Føreren blev klemt fast og måtte skæres fri. Han var død ved ankomsten til sygehuset. Den dræbte er en 35-årig mand fra Thisted.